20/12/2022 | Administración LocalMunicipal
Vimianzo
Aprobación definitiva da modificación núm.6 das Normas subsidiarias de planeamento do Concello de Vimianzo ‘’redelimitación de núcleos rurais nas parroquias de Bamiro, Tines e Treos’’

ANUNCIO Aprobación definitiva da modificación núm.6 das Normas Subsidiarias de Planeamento do Concello de Vimianzo “Redelimitación de núcleos rurais nas parroquias de Bamiro, Tines e Treos” Mediante a Resolución do 21 de xaneiro de 2021, da Dirección Xeral de Ordenación do Territorio e Urbanismo, (DOG n.º 32, do 17 de febreiro de 202 1), aprobouse definitivamente a modificación puntual número 6 das normas subsidiarias de planeamento de Vimianzo. Conforme co disposto nos artigos 82 da Lei 2/2016, de 10 de febreiro, do solo de Galicia e 70 da Lei 7/1985, do 2 de abril, reguladoras das bases de réxime local, publicase a normativa e ordenanzas da modificación definitivamente aprobada. O que se fai público para a súa executividade, cumprindo así o disposto no artigo 82.3 da Lei 2/2016, sinalando que segundo o disposto no artigo 84 da Lei 2/2016, de 10 de febreiro do solo de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 e 46 da Lei 29/1998, de 13 de xullo, reguladora da xurisdicción contencioso-administrativa. Vimianzo, 6 de xuño de 2022 A alcaldesa Mónica Rodríguez Ordóñez NORMATIVA DA MODIFICACIÓN PUNTUAL Nº 6 DAS NORMAS SUBSIDIARIAS DE VIMIANZO PARA A REDELIMITACIÓN DOS NÚCLEOS RURAIS DE O CAMPO, BAMIRO, O CEÁN, TINES, ROMARÍS, TREOS, O REFOXO E QUINTÁNS 1. NORMATIVA 01 ORDENANZAS PROPOSTAS Propóñense dúas ordenanzas, diferenciadas para os ámbitos tradicionais e comúns do SNR, con diferentes gradacións en función das distintas densidades da edificación e intensidades de uso previstas para cada zona. O contido destas ordenanzas está axustado nas súas determinacións á regulación da LSG/2016, en coherencia coa redacción da MP nº4, que seguirá determinando o réxime do solo de núcleo rural nos demais núcleos rurais non incluídos nesta MP nº6. Considérase tamén, en coherencia co novo marco regulamentario do RSG/2016, que se deben establecer limitacións aos movementos de terra dentro dos ámbitos de SNR, tanto tradicional coma común.02 ORDENANZA DE SOLO DE NÚCLEO RURAL TRADICIONAL (T) 1. Ámbito Comprende as áreas do solo de núcleo rural sinaladas en planos co identificador T, e nos seus diferentes graos: T1 e T2.2. Sistema de ordenación Edificación illada ou acaroada 3. Tipoloxía edificatoria Vivenda familiar illada ou acaroada, recoñecéndose os conxuntos tradicionais de complexo inmobiliario privado cando existan previamente máis dunha vivenda por parcela. A vivenda de nova construción será unifamiliar illada ou pareada, en parcela urbanística individual para cada vivenda.4. Condicións da parcela A parcela mínima será a existente sempre e cando permita unha edificación axustada ao resto de condicións urbanísticas aplicables. Admítense configuracións de vivenda unifamiliar illadas ou pareadas, en parcela urbanística individual para cada vivenda.5. Condicións da edificación. Xerais: As novas actuacións edificatoria, que deberán identificarse coas características propias do lugar, estarán encamiñadas a consolidar a trama existente. Porén darase prioridade á rehabilitación das edificacións tradicionais, evitando a perda destas construcións, de acordo co réxime do art.40 da LSG/2016. No caso de edificacións en ruínas procurarase a reciclaxe destas preexistencias e a súa incorporación na nova edificación, facilitando a integración ambiental da mesma. Aliñamentos: Os definidos nos planos de ordenación tendo en conta que se manteñen os aliñamentos existentes nos rueiros tradicionais. No caso de discordancia entre os planos e a realidade prevalecerá en todo caso a realidade existente conservándose os muros e as construcións tradicionais. Rasantes: Cando non se sinale en planos adoptarase a rasante actual da rúa medida no centro de cada fachada. Edificabilidade máxima: 0,50 m 2 /m 2 sobre a parcela bruta Ocupación máxima: 50%. Co límite de 290 m 2 por parcela para a edificación principal, e 70 m 2 por parcela para a edificación adxectiva, en coherencia coas edificacións existentes. Coa limitación das áreas de movemento nos casos en que se establecen graficamente. Nº máx. de plantas e altura máxima da edificación: B+1 e 7,00 m medidos no centro das fachadas, dende a rasante do terreo ó arrinque inferior do faldrón da cuberta. Fíxase un desnivel máximo de 1,00 m entre a rasante do terreo e a superficie elevada da planta baixa do edificio, obrigándose a escalonar o volume resultante da edificación no resto dos casos. Pendente máxima de cuberta: 31° (60%), definindo faldróns continuos e sen liñas crebadas nin saíntes ou bufardas por riba da envolvente de cuberta en todo o seu desenvolvemento. Altura máxima do cumio: 3,60 m. Baixo cuberta: Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito superior a 1,80 m. Voos: Autorízanse balcóns e galerías voadas de características similares ás tradicionais, cun saínte máximo de 0,80 m sobre o aliñamento oficial. Dentro do aliñamento non se establecen condicións que limiten os voos e admítense recuados das fachadas. Composición arquitectónica: As novas edificacións harmonizarán coas tipoloxías tradicionais existentes ou dominantes no asentamento; admitíndose, por tanto, edificacións apoiadas noutras conformadoras do continuo urbano e edificacións illadas. A tipoloxía das novas edificacións será congruente coas tipoloxías identificadas coma tradicionais no estudo individualizado do núcleo rural. Non se permitirán as edificacións que sexan características das zonas urbanas, aquelas cuxa tipoloxía resulte impropia coas existentes no asentamento, as naves industriais de calquera tipo e as vivendas acaroadas, proxectadas en serie, de características similares e colocadas en continuidade en máis de 2 unidades (artigos 26 da LSG 2/2016 e 40 do RSG/2016). Os sotos e semisotos serán autorizables na ordenanza T2 cando se vinculen ao uso residencial ou a unha actividade que xustificadamente os precise. Nas condicións do Anexo I do RSG. Estas actuacións fican prohibidas na ordenanza T1. Recuados e condicións de acaroamento: Recuado á fronte: Facultativo, salvo que exista aliñamento consolidado pola edificación tradicional existente. Recuado mín. a estremeiros: Recuado de 3,00 m agás edificación acaroada. Excepcionalmente as edificacións colindantes poderán acaroarse cando se presente en proxecto unitario ou cando exista acordo documental rexistrado entre ambas as dúas propiedades, sendo de obriga nos dous casos a construción simultánea ou sucesiva dos inmobles; todo o que deberá constar na memoria xustificativa dos proxectos, para ser recollido na concesión da preceptiva licenza. Producirase a obriga de arrimar sempre que exista edificación colindante que presente medianeira no linde, estando conforme ao ordenamento. Se esta particularidade ocorrese aos dous lados, a edificación levantarase entre medianeiras en tanto que o permita a edificabilidade. Se isto non fose posible, acaroarase polo menos a un dos colindantes. En ningún caso se producirán construcións sucesivas entre medianeiras que dean lugar a edificación sen interrupcións en máis de 48,00 m. Edificacións adxectivas: Edificacións adxectivas: Exclusivamente de planta baixa, cunha altura máxima absoluta ata o cumio non superior a 4,00 m e unha altura máxima de cornixa non superior a 3,00 m, ambos os dous parámetros considerados particularmente respecto a calquera punto das rasantes perimetrais da propia edificación adxectiva, computando ocupación de parcela. As edificacións adxectivas poderán situarse illadas, acaroadas á edificación principal, arrimadas a lindeiros sempre que se produza previamente un acordo de acaroamento ou recuadas un mínimo de 3m. En todo caso deberán separarse un mínimo de 4 metros do eixe da vía, sempre que non se sitúen a menor distancia do aliñamento exterior que a fachada do edificio principal que dea cara á vía. Cando a configuración da parcela e a posición da edificación principal o permitan, as construcións adxectivas recuaranse respecto ao aliñamento exterior máis que as fachadas orientadas cara o viario. En razón da súa peculiar tipoloxía, os hórreos presentaranse sempre exentos, podendo emprazarse incluso por diante da edificación principal e quedando tamén excluídos do parámetro de altura máxima permitida para as edificacións adxectivas. Actuacións singulares: A edificación tradicional existente con anterioridade á entrada en vigor da Lei 19/1975 poderá ser obxecto de rehabilitación e reconstrución sen necesidade de cumprir os parámetros urbanísticos, agás o límite de altura; así mesmo poderá ser ampliada nas mesmas condicións, por razóns xustificadas, até nun 50% máis do seu volume orixinario, sen que isto signifique agravar a súa posible situación de incompatibilidade en relación cos recuamentos ao viario ou lindeiros. Edificacións catalogadas Os bens incluídos no catálogo e con independencia da ordenación que lles afecte non quedarán en ningún caso suxeitos ao réxime de fóra de ordenación, sen prexuízo de que os engadidos que presenten e que os desvirtúen queden sometidos a ese réxime de fóra de ordenación.6. Usos Uso característico: Residencial de vivenda unifamiliar con acceso individual. Consideraranse como usos complementarios aqueles que garden relación directa cos tradicionalmente ligados ao asentamento rural. Usos compatíbeis: terciarios ou produtivos, actividades turísticas e artesanais, pequenos talleres e equipamentos e demais usos, agás os sinalados coma incompatíbeis no artigo 26 da LSG/2016. Os usos compatíbeis poderán ocupar o 100% da edificación cumprindo as súas propias condicións e as condicións de ordenación da presente ordenanza. Usos prohibidos: os sinalados no artigo 26 da LSG/2016.7. Aparcamentos Disporase un mínimo de 1 praza de aparcamento por cada 200 m 2 ou fracción de edificabilidade residencial e 1 praza por cada 100 m 2 edificábeis ou fracción en usos non residenciais.8. Condicións de protección do patrimonio Establécense os seguintes criterios de actuación no solo de núcleo rural tradicional: a. En xeral, os movementos de terra serán os estritamente precisos para acomodar o edifico e ordenar a parcela. Non se permitirán aqueles que varíen a morfoloxía da paisaxe do lugar ou alteren significativamente a súa topografía (artigo 26.1. d da LSG), coas seguintes condicións: - Prohíbese a modificación da rasante natural nos primeiros 5 m en todos os estremos da parcela, agás nas frontes a viario e nos accesos a plantas soterradas. - Non se poderá alterar o perfil con socalcos nin contencións de terras con altura superior a 1,5 m. - En ningún caso se poderá escavar en caixa no terreo cunha altura superior a 3m. b. Protexeranse as sebes e muros tradicionais, así coma as especies de arboredo autóctono ou ornamental existentes; que poderán ser obxecto de traslado por motivos xustificados de seguranza viaria. No caso dos muros, o seu desprazamento á nova posición deberá reproducir as características e técnicas da construción orixinal, reutilizando na medida do posible as pezas orixinais. Os novos peches deberán gardar harmonía cos tradicionais (artigo 26.1. e da LSG). c. Respectaranse os aliñamentos e rasantes consolidados polas edificacións e os muros tradicionais. No caso de existir discrepancias entre as aliñacións ou rasantes existentes e as grafadas en planos atenderase á realidade existente (artigo 26.1. e da LSG). d. Con carácter xeral, non se permitirán ampliacións de camiños que afecten a elementos de interese etnográfico así coma arboredo autóctono, especialmente as ringleiras de árbores que dean a camiños ou que separen fincas (artigo 26.1. e da LSG). Con carácter excepcional, nos casos de interese xeral e de xeito xustificado, especialmente por motivos de seguridade viaria, poderase formular a ampliación ou rectificación de trazado dalgún camiño, propondo a alternativa coa menor afección sobre o patrimonio cultural. e. A estrutura parcelaria do núcleo rural tradicional está protexida segundo o indicado no artigo 26.2. b da LSG, polo que: - na ordenanza T1 non se permite segregación nin agregación de predios, coa única excepción de parcelas con edificacións tradicionais existentes. Neste caso, cando nunha mesma parcela existan dúas ou máis edificacións tradicionais permitirase a división de parcelas en lotes vinculados ás edificacións tradicionais existentes. - na ordenanza T2 prohíbese a segregación e agregación de parcelas cando se afecte ou se produzan máis de 2 unidades. Nesta ordenanza, a forma das propiedades resultantes de novas parcelacións deberá cumprir as seguintes condicións: - Parcela mínima: 900 m 2 - Fronte mínima de parcela: 12 m - Diámetro inscrito: 15 m O diámetro inscrito mídese dentro da parcela neta e sen saír dos seus límites, co seu centro non máis afastado dos 20,00 m. respecto ao aliñamento exterior en distancia perpendicular ao mesmo, ademais de que entre o espazo onde poida situarse a devandita circunferencia e a fronte da parcela non exista un estreitamento menor que a fronte mínima. f. Nos proxectos de urbanización dos espazos públicos, os materiais utilizados harmonizarán co contorno e co ambiente rural. O mobiliario será discreto, mínimo e unicamente o estritamente necesario, procedendo ao soterrado dos tendidos aéreos existentes e procurando o menor impacto das restantes instalacións urbanas (artigo 26.2. b da LSG). 9. Condicións estéticas e de harmonización das novas intervencións. Cara unha axeitada integración das intervencións arquitectónicas, tanto de obra nova coma rehabilitación de construcións existentes, nos ámbitos de solo de núcleo rural tradicional e en toda a área dos contornos de protección de elementos recollidos no catálogo de patrimonio cultural establécense as seguintes determinacións: a. En xeral, as canles e baixantes non presentarán molduras nin acanaladuras e serán preferentemente de chapa metálica de cinc, cinc-titanio ou cobre con acabado mate e sección circular. b. Para o acabado das edificacións empregarase a pedra ou os materiais tradicionais e propios da zona, agás no caso doutras propostas que se xustifiquen pola súa calidade arquitectónica, sinaladas no artigo 24.7. a) da LSG. c. O material de cuberta será de tella. Os paneis ondulados de fibrocemento ficarán sempre ocultos tanto nos faldróns coma nos beirados. Excepcionalmente poderanse utilizar materiais respectuosos e que harmonicen cos tradicionais, como cinc ou cobre. Os beirados estarán de acordo coas solucións tradicionais existentes no núcleo e serán realizados cunha peza recta de xisto, de granito serrado ou mediante elementos voados de estrutura lixeira. En ningún caso poderán exceder do plano de fachada elementos estruturais, cornixas, molduras ou elementos decorativos que non resulten xustificados. Os remates de chemineas novos harmonizarán cos tipos tradicionais ou históricos existentes. d. As mochetas, linteis e carpinterías dos ocos serán realizados cos materiais, cores e configuracións existentes no contorno. Os elementos de escurecemento serán executados preferentemente mediante contras de madeira. Non se permiten persianas exteriores. e. Os voos e recuamentos de volumes serán autorizábeis cando sexan acordes cos propios das tipoloxías existentes no núcleo (coma son as galerías de madeira, patíns e solainas). 10. Condicións de intervención nos espazos libres Para acadar a máxima naturalidade nos espazos libres teranse en conta as seguintes medidas e criterios de deseño: a. Sempre que sexa posible procurarase a eliminación de especies exóticas con carácter invasor e conservarase o arboredo de interese histórico e as especies autóctonas. b. Buscarase un deseño de calidade que aplique as técnicas máis recentes da arquitectura paisaxística. c. Nos novos axardinamentos empregarase preferentemente especies autóctonas ou de grande arraigo na paisaxe, evitando as especies invasoras. d. No caso de pavimentación usaranse pavimentos filtrantes que permitan unha axeitada drenaxe do solo. e. O mobiliario urbano será acorde coas características da edificación existente procurando a súa integración na paisaxe rural.03 ORDENANZA DE SOLO DE NÚCLEO RURAL COMÚN (C) 1. Ámbito Comprende as áreas do solo de núcleo rural sinaladas en planos co identificador C, e nos seus diferentes graos: C1 e C2.2. Sistema de ordenación Edificación illada ou acaroada 3. Tipoloxía edificatoria Vivenda unifamiliar illada, en ringleira ou acaroada; en parcela urbanística individual por cada vivenda ou constituíndo complexos inmobiliarios privados, mediante estudo de detalle, en actuacións que non excedan en máis de 4 unidades.4. Condicións da parcela Definíronse en función dos diferentes graos: Exceptúanse de todas ou algunha das condicións de parcela exixíbeis os edificios en parcelas de menor tamaño, naqueles supostos en que se atope a parcela: entre parcelas edificadas, dotacións públicas de viario, espazos libres ou equipamentos, diferentes clasificacións, diferentes cualificacións ou liñas de límite de ordenanza ou diferentes combinacións destas situacións coa imposibilidade física de ampliación de parcela con máis terreos do mesmo réxime urbanístico; sempre que na propia parcela neta sexa posíbel levantar construción apta para algún dos usos permitidos, cumprindo cos parámetros que lle correspondan. As parcelacións non poderán producir máis de 3 unidades e deberán cumprir, en todo caso, as condicións mínimas de parcela, fronte e forma sinaladas en cada grao. Cando se definan unidades de actuación integral os PE que as desenvolvan poderán rebaixar a superficie de parcela mínima ata 600 m 2 cumprindo as demais condicións. A forma das propiedades resultantes de novas parcelacións debe ser tal que sexa posíbel trazar unha circunferencia de diámetro mínimo sinalado na seguinte táboa, dentro da parcela neta e sen saír dos seus límites; co seu centro non máis afastado dos 20 m respecto ao aliñamento exterior en distancia perpendicular ao mesmo, ademais de que entre o espazo onde poida situarse a devandita circunferencia e a fronte da parcela non exista un estreitamento menor que a fronte mínima en cada grao: Co obxecto de evitar pantallas de edificación, ademais destas condicións, en parcelas sinaladas nos planos estabelécese unha área máxima de movemento da edificación.5. Condicións da edificación. Aliñamentos: Os definidos nos planos de ordenación tendo en conta que se manteñen os aliñamentos existentes nos rueiros tradicionais. No caso de discordancia entre os planos e a realidade prevalecerá en todo caso a realidade existente conservándose os muros e as construcións tradicionais. Rasantes: Cando non se sinale en planos adoptarase a rasante actual da rúa medida no centro de cada fachada. Edificabilidade máxima: 0,30 m 2 /m 2 sobre a parcela bruta Ocupación máxima: 30%. Nos supostos da excepción sinalada no punto 4 poderase tamén superar esta porcentaxe. Coa limitación das áreas de movemento nos casos en que se establecen graficamente. Nº máx. de plantas e altura máxima da edificación: B+1 e 7,00 m medidos no centro das fachadas, dende a rasante do terreo ó arrinque inferior da vertente da cuberta. Fíxase un desnivel máximo de 1,00 m entre a rasante do terreo e a superficie elevada da planta baixa do edificio, obrigándose a escalonar o volume resultante da edificación no resto dos casos. Pendente máxima de cuberta: 31° (60%), definindo faldróns continuos e sen liñas crebadas nin saíntes ou bufardas por riba da envolvente de cuberta en todo o seu desenvolvemento. Nas cubertas, permítense fachadas verticais con formación de terrazas sempre dentro da envolvente máxima. Así mesmo, permítense cubertas planas. Altura máxima do cumio: 3,60 m. Baixo cuberta: Permítese o aproveitamento baixo cuberta en todas as formas admitidas para este concepto nas ordenanzas xerais, computando edificabilidade en toda a superficie que libre unha altura de teito superior a 1,80 m. Voos: Autorízanse balcóns e galerías voadas de características similares ás tradicionais, cun saínte máximo de 0,80 m sobre o aliñamento oficial. Dentro do aliñamento non se establecen condicións que limiten os voos e admítense recuados das fachadas. Composición arquitectónica: As novas edificacións harmonizarán coas tipoloxías tradicionais existentes ou dominantes no asentamento; admitíndose, por tanto, edificacións apoiadas noutras conformadoras do continuo urbano e edificacións illadas. A tipoloxía das novas edificacións será congruente coas tipoloxías identificadas coma tradicionais no estudo individualizado do núcleo rural. Non se permitirán as edificacións que sexan características das zonas urbanas, aquelas cuxa tipoloxía resulte impropia coas existentes no asentamento, as naves industriais de calquera tipo e as vivendas acaroadas, proxectadas en serie, de características similares e colocadas en continuidade en máis de 2 unidades (artigos 26 da LSG 2/2016 e 40 do RSG/2016). Os sotos e semisotos serán autorizables cando se vinculen ao uso residencial ou a unha actividade que xustificadamente os precise. Nas condicións do Anexo I do RSG. Recuados e condicións de acaroamento: Recuado máx. á fronte: A edificación situarase dentro do aliñamento sinalado en planos, cun recuado máximo de 15 m. Recuado mín. a estremeiros: Recuado de 3,00 m agás edificación acaroada. Excepcionalmente as edificacións colindantes poderán acaroarse cando se presente en proxecto unitario ou cando exista acordo documental rexistrado entre ambas as dúas propiedades, sendo de obriga nos dous casos a construción simultánea ou sucesiva dos inmobles; todo o que deberá constar na memoria xustificativa dos proxectos, para ser recollido na concesión da preceptiva licenza. Producirase a obriga de arrimar sempre que exista edificación colindante que presente medianeira no linde, estando conforme ao ordenamento. Se esta particularidade ocorrese aos dous lados, a edificación levantarase entre medianeiras en tanto que o permita a edificabilidade. Se isto non fose posible, acaroarase polo menos a un dos colindantes. En ningún caso se producirán construcións sucesivas entre medianeiras que dean lugar a edificación sen interrupcións en máis de 48,00 m. Edificacións adxectivas: Exclusivamente de planta baixa, cunha altura máxima absoluta ata o cumio non superior a 4,00 m e unha altura máxima de cornixa non superior a 3,00 m, ambos os dous parámetros considerados particularmente respecto a calquera punto das rasantes perimetrais da propia edificación adxectiva, computando ocupación de parcela. As edificacións adxectivas poderán situarse illadas, acaroadas á edificación principal, arrimadas a lindeiros sempre que se produza previamente un acordo de acaroamento ou recuadas un mínimo de 3m. En todo caso deberán separarse un mínimo de 4 metros do eixe da vía, sempre que non se sitúen a menor distancia do aliñamento exterior que a fachada do edificio principal que dea cara á vía. Cando a configuración da parcela e a posición da edificación principal o permitan, as construcións adxectivas recuaranse respecto ao aliñamento exterior máis que as fachadas orientadas cara o viario. En razón da súa peculiar tipoloxía, os hórreos presentaranse sempre exentos, podendo emprazarse incluso por diante da edificación principal e quedando tamén excluídos do parámetro de altura máxima permitida para as edificacións adxectivas. Actuacións singulares: A edificación tradicional existente con anterioridade á entrada en vigor da Lei 19/1975 poderá ser obxecto de rehabilitación e reconstrución sen necesidade de cumprir os parámetros urbanísticos, agás o límite de altura; así mesmo poderá ser ampliada nas mesmas condicións, por razóns xustificadas, até nun 50% máis do seu volume orixinario, sen que isto signifique agravar a súa posible situación de incompatibilidade en relación cos recuamentos ao viario ou lindeiros. Edificacións catalogados Os bens incluídos no catálogo e con independencia da ordenación que lles afecte non quedarán en ningún caso suxeitos ao réxime de fóra de ordenación, sen prexuízo de que os engadidos que presenten e que os desvirtúen queden sometidos a ese réxime de fóra de ordenación.6. Usos Uso característico: Residencial de vivenda unifamiliar con acceso individual. Consideraranse como usos complementarios aqueles que garden relación directa cos tradicionalmente ligados ao asentamento rural, entre os que se atopan as explotacións agrogandeiras para o autoconsumo ou de tipo artesanal. Usos compatíbeis: terciarios ou produtivos, actividades turísticas e artesanais, pequenos talleres e equipamentos e demais usos, agás os sinalados coma incompatíbeis no artigo 26 da LSG/2016. Os usos compatíbeis poderán ocupar o 100% da edificación cumprindo as súas propias condicións e as condicións de ordenación da presente ordenanza. Usos prohibidos: os sinalados no artigo 26 da LSG/2016.7. Aparcamentos Disporase un mínimo de 1 praza de aparcamento por cada 150 m 2 ou fracción de edificabilidade residencial e 1 praza por cada 100 m 2 edificábeis ou fracción en usos non residenciais.8. Condicións de protección do patrimonio Establécense os seguintes criterios de actuación no solo de núcleo rural común: a. En xeral, os movementos de terra serán os estritamente precisos para acomodar o edifico e ordenar a parcela. Non se permitirán aqueles que varíen a morfoloxía da paisaxe do lugar ou alteren significativamente a súa topografía (artigo 26.1. d da LSG), coas seguintes condicións: - Prohíbese a modificación da rasante natural nos primeiros 5 m en todos os estremos da parcela, agás nas frontes a viario e nos accesos a plantas soterradas. - Non se poderá alterar o perfil con socalcos nin contencións de terras con altura superior a 1,5 m. - En ningún caso se poderá escavar en caixa no terreo cunha altura superior a 3m. b. Protexeranse as sebes e muros tradicionais, así coma as especies de arboredo autóctono ou ornamental existentes; que poderán ser obxecto de traslado por motivos xustificados de seguridade viaria. No caso dos muros, o seu desprazamento á nova posición deberá reproducir as características e técnicas da construción orixinal, reutilizando na medida do posible as pezas orixinais. Os novos peches deberán gardar harmonía cos tradicionais (artigo 26.1. e da LSG). c. Nos ámbitos da parroquia de Bamiro próximos ao río Grande, á hora de realizar movementos de terras e actuacións construtivas, revisarase previamente a posible presenza de flora protexida (fieito nomeado isoetes fluitans ), evitando ademais o arrastre de terras e materiais de construción ás marxes do río. d. Nos proxectos de urbanización dos espazos públicos, os materiais utilizados harmonizarán co contorno e co ambiente rural. O mobiliario será discreto, mínimo e unicamente o estritamente necesario, procurando o menor impacto das instalacións urbanas.9. Condicións estéticas e de harmonización das novas intervencións. Cara unha axeitada integración das intervencións arquitectónicas, tanto de obra nova coma rehabilitación de construcións existentes, nos ámbitos de solo de núcleo rural común establécense as seguintes determinacións: a. En xeral, as canles e baixantes non presentarán molduras nin acanaladuras e serán preferentemente de chapa metálica de cinc, cinc-titanio ou cobre con acabado mate e sección circular. b. Para o acabado das edificacións empregarase a pedra ou os materiais tradicionais e propios da zona, na intención de harmonizar coa paisaxe rural e cos ámbitos inmediatos do solo de núcleo rural tradicional, segundo o art.91. c da LSG; agás no caso doutras propostas que se xustifiquen pola súa calidade arquitectónica, sinaladas no artigo 24.7. a) da LSG. c. O material de cuberta será de tella. Os paneis ondulados de fibrocemento ficarán sempre ocultos tanto nos faldróns coma nos beirados. Excepcionalmente poderanse utilizar materiais respectuosos e que harmonicen cos tradicionais, como cinc ou cobre. Os beirados estarán de acordo coas solucións tradicionais existentes no núcleo e serán realizados cunha peza recta de xisto, de granito serrado ou mediante elementos voados de estrutura lixeira. En ningún caso poderán exceder do plano de fachada elementos estruturais, cornixas, molduras ou elementos decorativos que non resulten xustificados. Os remates de chemineas novos harmonizarán cos tipos tradicionais ou históricos existentes. d. As mochetas, linteis e carpinterías dos ocos serán realizados cos materiais, cores e configuracións existentes no contorno. Os elementos de escurecemento serán executados preferentemente mediante contras de madeira. Non se permiten persianas exteriores. e. Os voos e recuamentos de volumes serán autorizábeis cando sexan acordes cos propios das tipoloxías existentes no núcleo (coma son as galerías de madeira, patíns e solainas). 10. Condicións de intervención nos espazos libres Para acadar a máxima naturalidade nos espazos libres teranse en conta as seguintes medidas e criterios de deseño: a. Sempre que sexa posible procurarase a eliminación de especies exóticas con carácter invasor e conservarase o arboredo de interese histórico e as especies autóctonas. b. Nos novos axardinamentos empregarase preferentemente especies autóctonas ou de grande arraigo na paisaxe, evitando as especies invasoras. c. No caso de pavimentación usaranse pavimentos filtrantes que permitan unha axeitada drenaxe do solo. d. O mobiliario urbano será acorde coas características da edificación existente procurando a súa integración na paisaxe rural.2. CATÁLOGO DO PATRIMONIO CULTURAL 01 CRITERIOS E OBXECTIVOS DA CATALOGACIÓN REALIZADA Achégase a relación de elementos incluídos no Catálogo ordenados por parroquias, e dentro destas segundo as categorías reguladas no Título VII da LG 5/2016 que, en atención aos seus valores relevantes, se considera preciso conservar, mellorar ou recuperar. Con esta mesma estrutura se organizan as fichas individualizadas de cada elemento. Indícase a continuación os criterios de catalogación no momento da redacción desta modificación de planeamento. Porén, para novas incorporacións ao catálogo de protección teranse en conta a totalidade dos criterios regulados na LG 5/2016, ou normativa que a substitúa. PATRIMONIO ARTÍSTICO Catalóganse os escudos que se presumen anteriores a 1901 por ter a consideración de bens de interese cultural (art.83.3 LG 5/2016) PATRIMONIO ARQUITECTÓNICO. Catalóganse os bens integrantes da arquitectura relixiosa (art.88.1. b LG 5/2016), incluíndo igrexas, casas reitorais e cemiterios Catalóganse os bens integrantes da arquitectura tradicional ou histórica que se presumen anteriores a 1803, así como aqueles que constitúen testemuña relevante da arquitectura tradicional ou que configuran o carácter arquitectónico dos núcleos tradicionais: vivendas tradicionais e históricas (pazos), alpendres tradicionais e outros elementos adxectivos característicos da arquitectura popular coma son os fornos e os pozos (art.88.1. b LG 5/2016). Para estes efectos só se consideran aquelas edificacións tradicionais que coa súa posta en valor poden potenciar o conxunto arquitectónico dos núcleos rurais. PATRIMONIO ETNOLÓXICO Catalóganse os hórreos, os cruceiros, cruces, petos de ánimas, pombais, fontes e lavadoiros de carácter tradicional, así como as eiras de mallar que conserven a súa formalización e pavimento tradicionais (art.91.3 LG 5/2016). Nas fichas indícanse os cruceiros e hórreos que se presume que teñen a consideración de BIC por ministerio de lei segundo o art.92.1 da LG 5/2016 Complementariamente, neste apartado tamén se inclúen as carballeiras e áreas naturais arboradas con penedos propios da zona (art.91.3. h. LG 5/2016) PATRIMONIO INDUSTRIAL Son catalogadas as instalacións tradicionais para redes de transporte de enerxía que se presumen anteriores a 1936. (art.104.1. d LG 5/2016) PATRIMONIO ARQUEOLÓXICO Catalógase a necrópole da parroquia de Tines ( art.94.3 LG 5/2016). No caso de achados arqueolóxicos casuais, estarase ao disposto nos art.99 e seguintes da LG 5/2016 e demais normativa de aplicación.02 NORMAS DE PROTECCIÓN 1. Condicións xerais Aplicaranse as determinacións estabelecidas na LG 5/2016 para os diferentes niveis de protección definidos nas fichas do catálogo e a demais normativa sectorial concordante. As determinacións que conteñen as fichas do catálogo teñen carácter normativo constituíndo, xunto co estabelecido neste documento, o marco normativo específico de protección do patrimonio. Os bens catalogados, en función da relevancia do seu valor cultural, están sometidos ao nivel de protección determinado nas fichas segundo a regulación do art.41 da LG 5/2016: integral, estrutural ou ambiental. Este nivel de protección determina as intervencións que se poden levar cabo, definidas no art.40. Nas fichas de catálogo fíxanse as obras permitidas de acordo coas determinacións legais, estabelecendo que en todo caso cumprirán os requisitos do art.42 da LG 5/2016, coas precisións dos art.41 e 42 da LG 1/2019, para que sexan autorizables, e que seguirán os criterios de intervención dos art.44, 53, 83 da LG 5/2016 e demais que resulten de aplicación. As actuacións que se realicen nos contornos de protección dos bens incluídos no catálogo cumprirán os criterios do art.46 da Lei. Estas intervencións serán coherentes cos valores xerais do entorno. O réxime de autorizacións e informes preceptivos en materia de patrimonio cultural será o regulado na LG 5/2016 e LG 1/2019. Cómpre sinalar que estarán exentas da necesidade de obter a antedita autorización as seguintes actuacións, sempre e cando se realicen en edificios con protección ambiental ou estrutural ou no contorno de protección dos elementos recollidos neste catálogo: · actuacións no interior do edificio que non supoña manifestación de cara ao exterior que poida ser percibida dende a vía pública · intervencións sobre as carpinterías exteriores que consistan en pintura, reparación ou reposición da existente respectando a solución formal e construtiva e os acabamentos existentes · actuacións de reparación ou substitución de cubertas, sempre que se repoña ou utilice como material de cubrición o mesmo material tradicional existente, sen modificar a forma do tellado, apertura de novos ocos, construción de novas chemineas, nin modificación da solución de beirís introducindo cornixas, voos, etc. · actuacións de pintura de fachada ou carpinterías exteriores na mesma cor existente, sempre que esta coherente co entorno ou cos criterios da Guía de cores e materiais da Xunta de Galicia · reparación ou substitución de revestimentos mantendo a solución formal e construtiva existente, así como as súas cores e acabamentos. Este criterio non se aplicará cando na fachada existan materiais construtivos deseñados para empregarse revestidos e que permanezan vistos ou sen rematar, ou se usen materiais de construción en sistemas ou funcións para os cales non están deseñados, como os revestimentos de fachadas con materiais de cobertura de cubertas ou os peches de predios con elementos de mobiliario ou refugallos industriais. Admitiranse as reparacións das impermeabilizacións de medianís e fachadas secundarias con revestimentos de placa de fibrocemento minionda ou plana sempre que como remate se pinte da mesma cor que o resto das fachadas do inmoble. Este réxime excepcional será de aplicación conforme a regulación vixente.2. Condicións específicas para o patrimonio arqueolóxico Ámbito de aplicación: Abrangue dous perímetros concéntricos: un área e protección integral (API) e un contorno de protección (CP). Calquera tipo de actuación nestes ámbitos require autorización previa da Consellería competente en materia de Patrimonio Cultural. Área de protección integral Delimitación: contorno do actual igrexario, coincidindo coas arquitecturas históricas aí presentes (templo parroquial e capela anexa, cemiterio vello, adro e valo) e coa zona onde se atoparon restos arqueolóxicos. Actuacións permitidas: obras de restauración, mantemento e mellora do conxunto arquitectónico existente, incluíndo as instalacións de acometida de auga e rede eléctrica. Tamén se permiten actuacións derivadas da investigación arqueolóxica: prospección superficial, prospección xeofísica e xeorradar. Estas actuacións rexeranse pola normativa específica en arqueoloxía: LG 5/2016, D 199/1997, etc. Actuacións prohibidas: Fica expresamente prohibido a construción de engadidos e novas estruturas Cautela arqueolóxica: Establécese a obriga de sondaxes arqueolóxicas previas e control arqueolóxico de remoción de terras, segundo a intensidade e volume das remocións. Estas actuacións rexeranse pola normativa específica en materia de arqueoloxía Contorno de protección Delimitación: forma un amplo polígono, delimitado en base a parcelario e vías de comunicación, cuxo límite atópase xenericamente a un radio de 200m. de distancia do límite exterior do API. A súa prolongación cara os predios do núcleo rural ten en conta o achado durante o control arqueolóxico recente de restos dun derrube de pedra de cachotaría mesturado con abondosas tegulaae esnaquizada, moitas delas con pestana. Polo tanto, concluímos que o máis probable é que os restos soterrados da villa, que no seu día eran extensos complexos construídos, non sempre compactos, se estenda cara ao Oeste buscando a zona de transición entre o saltus e o ager, un patrón de emprazamento característico dos asentamentos rurais romanos no Noroeste. Usos permitidos: os permitidos segundo a cualificación urbanística Actuacións permitidas: as contempladas pola ordenanza correspondente. Tamén se permiten as actuacións derivadas da investigación arqueolóxica: prospección superficial, prospección superficial, prospección xeofísica e xeorradar, sondaxes arqueolóxicas e escavación arqueolóxica. Estas actuacións rexeranse pola normativa específica en arqueoloxía: LG 5/2016, D 199/1997, etc. Cautela arqueolóxica: control arqueolóxico de remoción de terras para as obras de tipo lineal (obras de mellora de abastecemento, pluviais, acometida de auga, gas, electricidade, telefonía, reforma de viais, beirarrúas e cunetas, valados e muros, etc.) e sondaxes arqueolóxicas previas para o resto (execución de novas edificacións, construcións, silos e outros equipamentos agrarios, foxas sépticas, depósitos soterrados, etc.). Estas actuacións rexeranse pola normativa específica de arqueoloxía: LG 5/2016, D 199/1997, etc.03 LISTAXE DE ELEMENTOS CATALOGADOS Achégase a relación de elementos incluídos no Catálogo ordenados por parroquias, e dentro destas segundo as categorías reguladas no Título VII da LG 5/2016 en atención aos seus valores relevantes. Con esta mesma estrutura se organizan as fichas individualizadas de cada elemento. Os códigos usados son os seguintes: PATRIMONIO ARTÍSTICO EC. Escudos PATRIMONIO ARQUITECTÓNICO. ARQUITECTURA RELIXIOSA GR. Igrexas RE. Casas reitorais CE. Cemiterios PATRIMONIO ARQUITECTÓNICO. ARQUITECTURA TRADICIONAL ou HISTÓRICA VT. Vivendas tradicionais e históricas (pazos) AT. Alpendres tradicionais FN. Fornos PZ. Pozos PATRIMONIO ETNOLÓXICO CR. Cruceiros. PT. Pombais tradicionais HT. Hórreos tradicionais LV. Lavadoiros EM. Eiras de mallar PN. Penedos PATRIMONIO INDUSTRIAL IN. Instalacións PATRIMONIO ARQUEOLÓXICO NP. Necrópoles